Għaddiet sena minn dakinhar li ġejt arrestat fuq il-post tax-xogħol għalxejn. Arrest mingħajr ebda suspett raġjonevoli. Arrest li ġie ftit ġranet biss wara li ftaħt kawża għal diskriminazzjoni politika kontra l-Prim Ministru u l-Kap taċ-Ċivil. Arrest li seħħ ftit minuti wara li fl-ajruport iltqajt mal-Kap tal-Komunikazzjoni tal-Gvern u ma l-kollega tieg ħu fil-Ministeru tal-Intern. Arrest li matulu uffiċjal għoli tal-Ministeru nqabad jindaga u jindaħal mal-pulizija x'kien qed jiġri. Arrest li matulu xi uffiċjal iktar għoli tal-Gvern kien qed jgħid lill-ġurnali li jien kont ammettejt xi ħtija mal-pulizija. Arrest bl-akkuża li ħadt ritratt li qatt ħadd ma ra għax qatt m'eżista lil uffiċjali pubbliċi f'post pubbliku. Fi tlett ijiem il-Qorti iddeċidiet li jien kelli raġun. Is-sentenza tal-Qorti poġġejtha f'envelope u ħadtha b'idejja Kastilja, għand il-Prim Ministru. Għaddiet sena u għadu ħadd ma kellu l-kuraġġ jammetti li kien hu jew hi li għamel ir-rapport biex iseħħ dan l-arrest. Għaddiet sena u ħadd għadu ma ġarr ir-responsabbiltà għal dak li ġara. Għaddiet sena u l-Prim Ministru għadu ma rrispondinix għal dik is-sentenza li bgħatlu. L-inqas ħaġa li nistenna li kellu jagħmel hija sempliċi apoloġija.
Għaddiet sena